
			AGINTARIAK ETA LANGILEAK

			Oposizioak eta lehiaketak

			JUSTIZIA ETA GIZA ESKUBIDEEN SAILA

			3239

			AGINDUA, 2026ko uztailaren 10ekoa, Justizia eta Giza Eskubideen sailburuarena, zeinaren bidez aldatzen baita, Donostiako barruti judizialari dagokionez, Auzialdiko Auzitegietako Bulego Judizialak, Erregistro Zibileko bulego orokorrak eta udalerriko eta haien elkarteetako justizia-bulegoak ezartzeko eskakizun bereziko lanpostuak betetzeko berariazko lehiaketarako merezimenduen balorazio-batzordearen osaera.

			Justizia eta Giza Eskubideen sailburuaren 2026ko uztailaren 1eko Aginduaren bidez (2026ko uztailaren 6ko Euskal Herriko Agintaritzaren Aldizkaria, 126. zk.) merezimenduak baloratzeko batzordeko kideak izendatu ziren, Eibarko eta Donostiako barruti judizialetako auzialdiko auzitegietako bulego judizialetan, Erregistro Zibilaren bulego orokorretan eta udalerrietan eta haien elkarteetan justizia-bulegoak ezartzearen ondorioz eskakizun bereziko lanpostuak betetzeko berariazko lehiaketarako.

			Aintzat hartuta Sektore Publikoaren Araubide Juridikoaren urriaren 1eko 40/2015 Legearen 23. artikuluan aurreikusitako legezko abstentzio-kausa bat dagoela, Donostiako barruti judizialari dagokion lehiaketako balorazio-batzordeko kide bati eragiten diona, bidezkoa da batzorde horren osaera aldatzea, soilik barruti judizial horri dagokionez.

			Horrenbestez, honako hau

			EBAZTEN DUT:

			Artikulu bakarra.– Merezimenduak baloratzeko batzordearen osaera aldatzea, Auzialdiko Auzitegien Bulego Judizialak, Erregistro Zibilaren bulego orokorra eta udalerriko eta haren elkarteetako justizia-bulegoak ezartzearen ondorioz eskakizun bereziko lanpostuak betetzeko berariazko lehiaketarako (Donostiako barruti judizialari dagokionez soilik), eta laugarren bokala ordeztea, honela:

			Izendapena bertan behera utzi da:

			Begoña Gartzia Gartzia.

			Izendatu da:

			Tatiana Goiri Sustacha.

			Vitoria-Gasteiz, 2026ko uztailaren 10a.

			Justizia eta Giza Eskubideen sailburua,

			MARÍA JESÚS CARMEN SAN JOSÉ LÓPEZ.

